१८वीं सदी तक सामी लोग बहुत हद तक नॉर्वे से स्वतन्त्र जीवन व्यतीत करते थे, लेकिन १९वीं सदी में अपने राष्ट्र को संगठित करने के प्रयास में नॉर्वे ने सामियों पर अपनी संस्कृति छोड़कर नॉर्वेइयाई संस्कृति और भाषा अपनाने के लिए दबाव डाला। उत्तरी नॉर्वे का विकास किया गया और उस से भी सामियों में अपनी संस्कृति के लिए हीन भावना उत्पन्न हुई। स्वीडेन और फिनलैंड में इतना दबाव नहीं था लेकिन वहाँ भी पाठशालाओं में सामी भाषाओं पर पाबंदी लगा दी गई। स्वीडन में १९१३-१९२० काल में नस्लवादी नीतियों के तहत सामियों को एक हीन जाति बताया गया। जीवित लोगों और क़ब्रों में दफ़न शरीरों से अध्ययन के लिए सैम्पल लिए गए। कुछ सामी स्त्रियों की ज़बरदस्ती नसबंदी कर दी गई ताकि वे संतान न पैदा कर सकें। नॉर्वेइयाई लोगों को सामी क्षेत्रों में घुसकर बसने के लिए रियायतें दी गई। जब नात्ज़ी जर्मनी ने स्कैंडिनेविया पर क़ब्ज़ा किया तो उन्होंने सामी संस्कृति के चिह्नों को मिटाने की भी बहुत चेष्टा करी।

सामियों पर अत्याचार
आधुनिक युग में
पुराना नाम
इतिहास